Den hemmelige operasjonen for å arrestere mannen ble gjennomført etter at myndighetene mottok et anonymt tips, opplyser en kilde til nyhetsbyrået AFP. Mladic er ettersøkt av FNs krigsforbryterdomstol for det tidligere Jugoslavia, mistenkt for folkemord under krigen i Bosnia. EUs utenrikssjef, Catherine Ashton, var torsdag på besøk i Serbia. Serbia ønsker seg EU-medlemskap, men unionen har satt som ett av kravene at Ratko Mladic må pågripes.